Докшыцы — Вікіпэдыя

# Докшыцы

### Зьвесткі зь Вікіпэдыі — вольнай энцыкляпэдыі.

Докшыцы

Раён | Докшыцкі раён
Вобласьць | Віцебская вобласьць
Першыя згадкі | 1407
Горад з | 1621
Плошча | км²
Насельніцтва | 7 000
Тэлефонны код | +375 2157
Паштовы індэкс | 211720
Геаграфічныя каардынаты | 54°53′ пн. ш. 27°46′ у. д. (G)
Часавы пас - улетку | +2 +3

До́кшыцы (па-польску: Dokszyce, па-расейску: Докшицы) разьмешчаны каля вытокаў ракі Бярэзіна; за 187 км ад Віцебска.

Успамінаюцца ў пісьмовых крыніцах з 1407 года як сяло Харэцкай воласьці ў ВКЛ. належала віленскаму намесьніку В. Манівіду. З 1475 года Докшыцкая спадчына Манівідаў драбілася і належала розным уладальнікам. У 1560 годзе значнай часткай Докшыц (48 двароў) валодала Ганна Кішка (з Радзівілаў). Пасьля 1600 года Докшыцы фактычна знаходзіліся ва ўладаньні сыноў Станіслава Кішкі, адзін зь якіх (таксама Станіслаў) у 1608 годзе заснаваў тут касьцёл. З 1621 года Докшыцы – мястэчка. У сярэдзіне 18 стагодзьдзя левабярэжную частку Докшыц у нашчадкаў роду Кішкаў набыў мінскі кашталян Юдзіцкі. Пазьней ён прадаў маёмасьць А.Гутаровічу. У час Паўночнай вайны 1700-1721 г.г. мястэчка спалена швэдамі (1708 г.). З 1793 года у складзе Расейскай імпэрыі, з 1795 года – горад. 22 студзеня 1796 года горад атрымаў герб: у зялёным полі два ўзгоркі, на якіх ляжаць збаны, зь іх гарлавін цякуць сярэбраныя крыніцы.

У 1800 годзе у Докшыцах 152 двары, 1118 жыхароў, яўрэйская школа, 2 уніяцкія царквы, касьцёл, капліца, 4 заезныя дамы. У 1904 годзе – 436 дамоў, 4103 жыхары, 2 школы, 2 сукнавальні. Згодна з умовамі Рыскай мірнай дамовы 1921 года, Докшыцы адышлі ў склад Польшчы; горад цэнтар гміны. У 1921 годзе – 491 дом, 3004 жыхары. 3 верасьня 1939 года – у БССР, з 15 студзеня 1940 года горад, райцэнтар. У сучасным горадзе 7000 жыхароў (2004 г.), працуюць прадпрыемствы харчовай прамысловасьці. Помнік архітэктуры – Сьвята-Пакроўская царква (1900 г.).

## [рэдагаваць] Вонкавыя спасылкі

- Інфармацыя на Radzima.org

Раённыя цэнтры Віцебскай вобласьці

Бешанковічы • Браслаў • Верхнядзьвінск • Віцебск • Гарадок • Глыбокае • Докшыцы • Дуброўна • Лёзна • Лепель • Мёры • Орша • Паставы • Полацак • Расоны • Сянно • Талачын • Ушачы • Чашнікі • Шаркаўшчына • Шуміліна •

Атрымана з «http://be-x-old.wikipedia.org../../../%D0%B4/%D0%BE/%D0%BA/%D0%94%D0%BE%D0%BA%D1%88%D1%8B%D1%86%D1%8B.html»

Катэгорыі: Гарады Беларусі | Докшыцкі раён

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Polski